CELEX: 22019D0167
Language: et
Date: 2019-01-14 00:00:00
Title: Ida- ja Lõuna-Aafrika riikide ning ELi vahelise tollikoostöö komitee otsus nr 1/2019, 14. jaanuar 2019, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga [2019/167]

4.2.2019   
               
               
                  ET
               
               
                  Euroopa Liidu Teataja
               
               
                  L 32/32
               
            
         IDA- JA LÕUNA-AAFRIKA RIIKIDE NING ELi VAHELISE TOLLIKOOSTÖÖ KOMITEE OTSUS nr 1/2019,
         14. jaanuar 2019,
         millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga [2019/167]
         TOLLIKOOSTÖÖ KOMITEE,
         võttes arvesse vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik, eriti selle protokolli nr 1 artikli 41 lõiget 4,
         ning arvestades järgmist:
         
                     (1)
                  
                  
                     Vahelepingut, millega luuakse ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistik (1) (edaspidi „vaheleping“), kohaldatakse ajutiselt alates 14. maist 2012 liidu ja Madagaskari Vabariigi, Mauritiuse Vabariigi, Seišelli Vabariigi ja Zimbabwe Vabariigi vahel.
                  
               
                     (2)
                  
                  
                     Majanduspartnerluse vahelepingu protokoll nr 1, milles käsitletakse mõistet „päritolustaatusega tooted“ ja halduskoostöö meetodeid, sisaldab Ida- ja Lõuna-Aafrika riikidest pärit toodete ELi importimise suhtes kohaldatavaid päritolureegleid.
                  
               
                     (3)
                  
                  
                     Vahelepingu protokolli nr 1 artikli 42 lõike 1 kohaselt lubatakse erandeid kõnealustest päritolureeglitest juhul, kui olemasolevate majandusharude areng seda nõuab.
                  
               
                     (4)
                  
                  
                     2. oktoobril 2017 võttis Ida- ja Lõuna-Aafrika riikide ning ELi vahelise tollikoostöö komitee vastu otsuse nr 2/2017 [2017/1924] (2), millega tehti majanduspartnerluse vahelepingu protokolli nr 1 artikli 42 lõike 1 kohaselt erand päritolureeglitest seoses soolatud snuukiga, mida imporditakse liitu 2. oktoobrist 2017 kuni 1. oktoobrini 2018. Viivituste tõttu tellimuste saamisel kasutati erandi kvooti vähe.
                  
               
                     (5)
                  
                  
                     Mauritius on kooskõlas vahelepingu protokolli nr 1 artikliga 42 taotlenud uut erandit päritolureeglitest seoses 100 tonni soolatud snuukiga, mis kuulub HS rubriigi 0305 69 alla ja mida imporditakse liitu ajavahemikus alates 2018. aasta oktoobrist kuni 2019. aasta oktoobrini. Mauritius märgib oma taotluses, et liidu või Mauritiuse päritolu snuuki ei ole saada ja et muudest Aafrika, Kariibi mere ja Vaikse ookeani piirkonna riikidest pärit snuuk ei vasta kvaliteedi ja korrapärase tarne osas nõuetele. Seepärast on Mauritiusel jätkuvalt vaja oma töötleva tööstuse jaoks päritolustaatuseta toorainet sisse osta. Mauritius eeldab, et ajavahemikus 2018–2019 on tal võimalik taotletav kvoot täielikult ära kasutada.
                  
               
                     (6)
                  
                  
                     Erandi tegemine aitaks kaasa väikeste ja keskmise suurusega ettevõtjate arengu edendamisele ja võimaldaks mitmekesistada Mauritiuse mereandide sektorit, mis põhineb peamiselt tuunitoodetel. Mauritius on teatanud, et erandi kohaldamise korral eeldatavalt eksporditavate toodete väärtus on 390 000 eurot. HSi grupi 03 alla kuuluvate Mauritiuselt liitu imporditud kalandustoodete väärtus oli 2017. aastal 21 217 843 eurot. Väike kogus, mis moodustab sellest impordist väärtuseliselt ainult 1,84 %, ja taotletud erandi lühike kestus ei tekita ühelegi liidu ega ühe või mitme liikmesriigi majandusharule suurt kahju.
                  
               
                     (7)
                  
                  
                     Seepärast on asjakohane kehtestada Mauritiusele erand 100 tonnile soolatud snuukile ja võimaldada olemasoleval tööstusharul jätkata eksporti liitu ühe aasta jooksul.
                  
               
                     (8)
                  
                  
                     Komisjoni rakendusmääruses (EL) 2015/2447 (3) on sätestatud tariifikvootide haldamise eeskirjad. Neid eeskirju tuleks kohaldada käesoleva otsusega tehtud erandile vastava koguse haldamisel.
                  
               
                     (9)
                  
                  
                     Selleks et erandi toimimist saaks tõhusalt kontrollida, peaksid Mauritiuse ametiasutused komisjonile korrapäraselt edastama välja antud liikumissertifikaatide EUR.1 üksikasjad,
                  
               ON TEINUD JÄRGMISE OTSUSE:
         
            Artikkel 1
            Erandina vahelepingu protokollist nr 1 ning kooskõlas kõnealuse protokolli artikli 42 lõikega 1 loetakse HSi rubriiki 0303 89 kuuluvast päritolustaatuseta snuukist toodetud, HSi rubriiki 0305 69 (CN-kood 0305 69 80) kuuluv soolatud snuuk käesoleva otsuse artiklites 2–5 sätestatud tingimustel Mauritiuselt pärinevaks.
         
         
            Artikkel 2
            Artikliga 1 ette nähtud erandit kohaldatakse käesoleva otsuse lisas sätestatud tootele ja kogusele, mis deklareeritakse Mauritiuselt liitu vabasse ringlusse lubamiseks ühe aasta jooksul alates käesoleva otsuse vastuvõtmise kuupäevast.
         
         
            Artikkel 3
            Lisas esitatud kogust hallatakse vastavalt rakendusmääruse (EL) 2015/2447 artiklitele 49–54.
         
         
            Artikkel 4
            Mauritiuse tolliasutused kontrollivad artiklis 1 nimetatud toodete ekspordi koguseid.
            Enne igale kvartalile järgneva kuu lõppu saadavad Mauritiuse tolliasutused komisjonile tollikoostöö komitee sekretariaadi kaudu aruande, kus on toodud kogused, mille kohta on vastavalt käesolevale otsusele liikumissertifikaadid EUR.1 välja antud, ja sertifikaatide seerianumbrid.
         
         
            Artikkel 5
            Käesoleva otsuse alusel välja antud liikumissertifikaadi EUR.1 lahtris 7 peab olema üks järgmistest märgetest:
            
               „Derogation - Decision No 1/2019 of the ESA-EU Customs Cooperation Committee of 14 January 2019“;
            
            
               „Dérogation - Décision no 1/2019 du Comité de Coopération Douanière AfOA-UE du 14 janvier 2019“.
            
         
         
            Artikkel 6
            
               1.   Mauritius ja Euroopa Liit võtavad vajalikud meetmed käesoleva otsuse rakendamiseks.
            
            
               2.   Kui liit on objektiivse teabe põhjal avastanud eeskirjade eiramise või pettuse või artiklis 4 sätestatud kohustuste korduva täitmata jätmise, võib ta taotleda vahelepingu artikli 22 lõigetes 5 ja 6 ette nähtud menetluse kohaselt artiklis 1 osutatud erandi ajutist peatamist.
            
         
         
            Artikkel 7
            Käesolev otsus jõustub 14. jaanuaril 2019.
         
         
            Brüssel, 14. jaanuar 2019
            
               B. SAMSON
               
                  Ida- ja Lõuna-Aafrika riikide nimel
               
               
                  Ida- ja Lõuna-Aafrika riikide esindaja
               
            
            
               J.G. SANCHEZ
               
                  Euroopa Komisjon
               
               
                  Euroopa Liidu nimel
               
            
         
         
            (1)  ELT L 111, 24.4.2012, lk 2.
         
            (2)  Ida- ja Lõuna-Aafrika riikide ning ELi vahelise tollikoostöö komitee 2. oktoobri 2017. aasta otsus nr 2/2017, millega kehtestatakse erand päritolureeglitest, mis on sätestatud ühelt poolt Ida- ja Lõuna-Aafrika riikide ning teiselt poolt Euroopa Ühenduse ja selle liikmesriikide vahelise majanduspartnerluslepingu raamistiku loomiseks sõlmitud vahelepingu protokollis nr 1, et võtta arvesse Mauritiuse eriolukorda seoses soolatud snuukiga [2017/1924] (ELT L 271, 20.10.2017, lk 47).
         
            (3)  Komisjoni 24. novembri 2015. aasta rakendusmäärus (EL) 2015/2447, millega nähakse ette Euroopa Parlamendi ja nõukogu määruse (EL) nr 952/2013 (millega kehtestatakse liidu tolliseadustik) teatavate sätete üksikasjalikud rakenduseeskirjad (ELT L 343, 29.12.2015, lk 558).
      
      
         
            LISA
            
                        Jrk-nr
                     
                     
                        CN-kood
                     
                     
                        TARICi kood
                     
                     
                        Kauba kirjeldus
                     
                     
                        Periood
                     
                     
                        Netokaal
                        (tonnides)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        snuuk, soolatud
                     
                     
                        14.1.2019–13.1.2020
                     
                     
                        100